Сцяг Кюрасаа

Сцяг Кюрасаа — сцяг самакіравальнай дзяржавы Кюрасаа са значнай аўтаноміяй (status aparte) у складзе Каралеўства Нідэрландаў. Сцяг быў зацверджаны 2 ліпеня 1984 года як сцяг астраўной тэрыторыі Нідэрландскіх Антыльскіх астравоў Каралеўства Нідэрландаў.

 Апісанне 
Верхняя сіняя паласа на сцягу пазначае неба, а аналагічнага колеру ніжняя — Карыбскае мора. Сіні колер азначае таксама вернасць астраўлянінаў роднай зямлі.

Цытрынава-жоўтая паласа сімвалізуе ззянне трапічнага сонца над востравам, яго маляўнічую прыроду і жыццярадасны характар астраўлянінаў.

Дзве белых зоркі — сімвалы міру і шчасця. Часам неафіцыйна лічаць, што зоркі пазначаюць уласна востраў Кюрасаа і размешчаны побач маленькі незаселены востраў Малы Кюрасаа.

 Спасылкі 
 Журнал Вокруг света № 3 1997.

Катэгорыя:Востраў Кюрасаа
Катэгорыя:Сцягі Нідэрландаў